Vuggestuen Juvelen

Arildsgård 9, 2700 Brønshøj

Tel. 38 60 17 55

hansen@vuggestuenjuvelen.dk og bang@vuggestuenjuvelen.dk

# Pædagoger med masser af erfaring til vores vuggestuebørn

Vi søger dygtige og erfarne pædagoger – så står du og måske din ynglings kollega og søger nye udfordringer, så kig her hos os ☺

Vi lægger ikke vægt på alder, men på din erfaring og interessen for det lille barns udvikling.

Vi er en stor selvejende vuggestue med plads til 75 børn samt dygtige kolleger, der værdsætter hinanden og arbejdet med små børn. Vi har en del børn, der har brug for særlig opmærksomhed og hvor der udarbejdes handleplaner og andet skriftligt opfølgnings- og dokumentationsarbejde. Det er derfor vigtigt, at du kan formulere dig på skrift og har en god portion erfaring med børnegruppen.

Vi arbejder ud fra den pædagogiske tankegang, at hvert barn er noget særligt og udvikles via den tætte relation – hvilket i daglig tale betyder, at hvert barn har sin egen primærvoksen. Du vil derfor for det faglige ansvar for en håndfuld skønne børn og deres forældre.

Vi søger en person, der kan genkende nedenstående hos sig selv:  
- Livsglæde, nærvær og tålmodighed.  
- Overblik – selv i pressende situationer.  
- Har lyst til børnenes kys og kram.  
- Brænder med liv og sjæl for at skabe en positiv udviklende dagligdag for børnene.

- Det er et must, at du kan formulere dig på skrift  
  
Du skal være uddannet pædagog. Stillingerne er på 35 timer.

Vil du vide mere om os, så klik dig ind på vores hjemmeside [www.vuggestuenjuvelen.dk](http://www.vuggestuenjuvelen.dk) . Har du spørgsmål eller ønsker at se huset - så ring endelig til souschef Tina Bang eller leder Henrik Hansen på 38 60 17 55 ☺

Ansøgningsfristen er senest fredag den 14. September 2018. Ansøgningen sendes til begge adresser: [bang@vuggestuenjuvelen.dk](mailto:bang@vuggestuenjuvelen.dk) og [hansen@vuggestuenjuvelen.dk](mailto:hansen@vuggestuenjuvelen.dk)

Vi forbeholder os, at ret til at ansætte den rette, såfremt hun/han findes inden ansøgningsfristens udløb – så søg endelig. Samtalerne afholdes løbende.